b'\n_START_ARTICLE_\nPesem ledu in ognja\n_START_PARAGRAPH_\nPesem ledu in ognja (v izvirniku angle\xc5\xa1ko A Song of Ice and Fire) je zbirka epskih fantazijskih romanov, ki jo je napisal ameri\xc5\xa1ki pisatelj in scenarist George R. R. Martin. S pisanjem je za\xc4\x8del leta 1991, prvi roman pa je bil izdan leta 1996. \xc4\x8ceprav je sprva je na\xc4\x8drtoval trilogijo, je doslej iz\xc5\xa1lo pet knjig, dve pa sta \xc5\xa1e napovedani. Zbirka je bila prevedena v osemnajst jezikov, tudi v sloven\xc5\xa1\xc4\x8dino - Igro prestolov, Vihro me\xc4\x8dev, Vranjo gostijo in Ples z zmaji je prevedel Bo\xc5\xa1tjan Gorenc, drugo knjigo po vrsti, Spopad kraljev, pa Branko Gradi\xc5\xa1nik. _NEWLINE_Zgodba se dogaja v izmi\xc5\xa1ljenem svetu, najve\xc4\x8d na celini Zahodnje, ki spominja na srednjeve\xc5\xa1ko Evropo. Ve\xc4\x8dina likov so ljudje, a se tekom zgodbe pojavijo tudi druga, magi\xc4\x8dna bitja. Tri glavne niti pripovedi so naslednje: kronologija vojne med plemi\xc5\xa1kimi dru\xc5\xbeinami, ki se borijo za oblast v Zahodnjem; nara\xc5\xa1\xc4\x8dajo\xc4\x8da gro\xc5\xbenja Njih, ki prodirajo s severa; potovanje Daenerys Targaryen, ki je h\xc4\x8di umorjenega kralja in se \xc5\xbeeli vrniti iz izgnanstva, da bi prevzela oblast, ki ji pripada. Pripovedovalec je tretjeosebni in v vsakem poglavju pripoveduje dogajanje skozi o\xc4\x8di ene izmed glavnih oseb \xe2\x80\x93 do konca \xc4\x8detrte knjige jih je bilo 25, od tega se jih osem pojavi samo enkrat. Zna\xc4\x8dilno za serijo je tudi, da se avtor ne dr\xc5\xbei povsem konvencij epske fantazije in poudarja realizem v med\xc4\x8dlove\xc5\xa1kih odnosih ter ustvarja kompleksne spletke v boju za oblast med glavnimi liki. Sam pravi, da se je zgledoval po dogajanju v srednjeve\xc5\xa1ki Evropi, predvsem po vojni med belo in rde\xc4\x8do ro\xc5\xbeo._NEWLINE_Zaradi popularnosti zbirke so se pri televizijski hi\xc5\xa1i HBO odlo\xc4\x8dili za snemanje televizijske serije. Prva sezona (2011) je posneta po prvi knjigi Igra prestolov in je v Aziji do\xc5\xbeivela izredno dober odziv, enako tudi naslednje sezone. Obstaja tudi istoimenska igra na deski.\n_START_SECTION_\nTRAMA\n_START_PARAGRAPH_\nPesem ledu in ognja sledi trem osnovnim pripovednim nitim._NEWLINE_1. knjiga: Igra prestolov (A Game of Thrones) se dogaja v Sedmih kraljestvih in opisuje boj za \xc5\xbdelezni prestol, ki se razvije po smrti kralja Roberta. Nasledil naj bi ga njegov sin Joffrey, ki ga podpira dru\xc5\xbeina njegove mame, Lannisterji. A Lord Eddart Stark, desna roka kralja Roberta, ugotovi, da so vsi Robertovi potomci nezakonski in da bi ga moral nasloviti njegov nepriljubljen starej\xc5\xa1i brat Stannis. Za prestol se bori tudi Robertov mlaj\xc5\xa1i brat, ki je karizmati\xc4\x8den in priljubljen in ima podporo mogo\xc4\x8dne dru\xc5\xbeine Tyrell. Med temi boji je za kralja severa progla\xc5\xa1en Robb Stark, Eddardov dedi\xc4\x8d, Balon Greyjoy pa se proglasi za kralja \xc5\xbdeleznih otokov. Vojna med petimi kralji je glavna tema druge in tretje knjige._NEWLINE_2. knjiga: Spopad Kraljev (A Clash of Kings) se dogaja na skrajni severni meji Westerosa. Tam so pred 8000 leti (tudi s pomo\xc4\x8djo magije) postavili ogromen zid iz ledu in kamenja, da bi obvarovali Westeros pred Njimi, mitolo\xc5\xa1ko raso, ki naj bi \xc5\xbeivela na skrajnem severu. Ta zid, dolg 480 km in visok 210 m, stra\xc5\xbeijo bratje no\xc4\x8dne stra\xc5\xbee, ki jim v \xc4\x8dasu dogajanja romanov mo\xc4\x8dno primanjkuje mo\xc5\xbe. Jon Sneg, nezakonski otrok Eddarda Starka, prevzame povelje, spozna pravo gro\xc5\xbenjo s severa in se pripravi na obrambo kraljestva, \xc4\x8deprav zaradi vojn, ki potekajo, ne dobi podpore z juga. Proti koncu tretjega romana se to dogajanje preplete z dr\xc5\xbeavljansko vojno na jugu._NEWLINE_3. knjiga: Vihra me\xc4\x8dev (A Storm of Swords) se dogaja na ogromnem kontinentu na vzhodu in opisuje potovanja Daenerys Targaryen, zadnje potomke Targaryenov, ki so bili na oblasti pred Robertom Baratheonom. Skozi razne pripetljaje iz prakti\xc4\x8dno obubo\xc5\xbeane popotnice postane mogo\xc4\x8dna vladarica. K njenemu vzponu pripomore rojstvo treh zmajev, za katere so bili vsi prepri\xc4\x8dani, da so izumrla vrsta. \xc4\x8ceprav je njena zgodba od drugih lo\xc4\x8dena ve\xc4\x8d tiso\xc4\x8d milj, je njen prvi cilj osvojiti \xc5\xbdelezni prestol._NEWLINE_4. knjiga: Vranja gostija (A Feast for Crows)_NEWLINE_in_NEWLINE_5. knjiga: Ples z zmaji (A Dance with Dragons) se dogajata so\xc4\x8dasno. Na zahodu smo pri\xc4\x8da vojni, prevaram, izdaji. No\xc4\x8dna stra\xc5\xbea pri\xc4\x8dne z resnim sodelovanje s Stannisom Baratheonom, kraljem Zahodnjega. Podoveljstvom Jona Snow-a na Zidu vklju\xc4\x8dijo mnoge divje\xc5\xbee onkraj Zidu v No\xc4\x8dno stra\xc5\xbeo. Na vzhodu Daenerys Targaryen preti vojna s sosednjim mestom Yunkai. Po svoji poroki v Meerenu odleti na zmaju proti Dothra\xc5\xa1kemu morju. Arya odide v Braavos, kjer skupaj z Dobri\xc4\x8dne\xc5\xbeem in Sirotico slu\xc5\xbei Bogu mnogoterih obli\xc4\x8dij. Cersei Lannister zaprejo v Citadelo v Kraljevem pristanku zaradi obto\xc5\xbeb pre\xc5\xa1u\xc5\xa1tva. Tyriona Lannisterja na poti k Daenerys zajamejo su\xc5\xbenarji, ki ga zadr\xc5\xbeijo med oblegovalnimi \xc4\x8drtami Yunkaja. Stannis za\xc4\x8dne z zavzemanjem Zimi\xc5\xa1\xc4\x8da, ki se domnevnima izka\xc5\xbee za neuspe\xc5\xa1no. Samwell Tarly se pridru\xc5\xbei Citadelo v Starem mestu.'